钦定古今图书集成/明伦汇编/氏族典/第514卷 > 《凌迪知万姓统谱》 > 毕拱辰
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕拱辰

按《明外史蔡懋德传》：懋德巡抚山西，贼将犯平阳境，
懋德亟驰河上御之。崇祯十六年十二月，岢岚、保德
俱告警，太原汹汹，晋王手书趣懋德还，懋德不得已，
去平阳。越三日，贼即渡河，属城尽陷，反拒官军。懋德
乃与布政使赵建极、诸监司毕拱辰等誓以死守，而
部将张雄缒城出降，语其党曰：“城东南角贮火器火”
药，我下即焚楼。楼焚，守者悉走。贼乘势登城，拱辰被
执。贼适得新刀，拱辰睨视之，问“何睨？”曰：“欲得此斫头
耳！”贼遂取，斩之。拱辰，字星伯，掖县人。知朝邑、盐城二
县，历淮徐兵备佥事，移冀宁，抗节死。

《唐书曹确传》：“毕𫍯与确同为宰相，俱有雅望，世谓曹
毕云。